open-index/open-wikipedia-markdown huggingface dataset:
Τα ορτύκια ως τρόφιμο

thumb|right|Μαγειρεμένα ορτύκια.
Όλα τα είδη **[[Ορτύκι|ορτυκιού]]** καταναλώνονται από τους ανθρώπους. Το κρέας των ορτυκιών προέρχεται, είτε από ορτύκια εκτρεφόμενα σε φάρμες, είτε από άγρια που θηρεύτηκαν στην φύση. Τα είδη ορτυκιού, που χρησιμοποιούνται περισσότερο για την παραγωγή κρέατος, είναι το κοινό ορτύκι και το Ιαπωνικό ορτύκι. 

Τα ορτύκια καταναλώνονται κυρίως στην γαλλική, πολωνική, πορτογαλική και μαλτέζικη κουζίνα. Είναι σπεσιαλιτέ της ινδικής επαρχία Κεράλα, όπου τρώγονται ψητά με κάρι. Συνήθως τρώγονται ολόκληρα με τα κόκκαλα, τα οποία λόγω του μικρού τους μεγέθους μασώνται εύκολα. Το ορτύκι θηρεύεται, εκτρέφεται και τρώγεται και στην Ελλάδα, μαγειρεμένο με όλους τους τρόπους, βραστό, ψητό ή τηγανητό. Το είδος ορτυκιού που εκτρέφεται ανήκει συνήθως στο είδος coturnix.

Τα ορτύκια που έχουν φάει κώνειο κατά την διάρκεια της μετανάστευσης, μπορούν να προκαλέσουν οξεία νεφρική ανεπάρκεια λόγω των τοξινών από το κώνειο που υπάρχουν στο κρέας.

## Παραπομπές


Κατηγορία:Κρέας
Bullet in a Bible

To **Bullet in a Bible** είναι ένα live άλμπουμ από την αμερικανική πανκ ροκ μπάντα Green Day. Κυκλοφόρησε στις 15 Νοεμβρίου του 2005 μέσω της Reprise Records. Σκηνοθετήθηκε από τον  Samuel Bayer, σκηνοθέτη όλων των βίντεο από το American Idiot. Η συναυλία αυτή είναι μία από τις δύο μεγαλύτερες συναυλίες (με βάση τα άτομα που την παρακολούθησαν) που έχουν πραγματοποιήσει οι Green Day στην καριέρα τους. Έπαιξαν σε πάνω από 130.000 άτομα στο Milton Keynes National Bowl στο Ηνωμένο Βασίλειο στις 18 και 19 Ιουνίου, Τα opening act ήταν οι Jimmy Eat World, οι Taking Back Sunday, και οι Hard-Fi . Δεκατέσσερα από τα είκοσι τραγούδια που εκτελέστηκαν σε αυτές τις συναυλίες συμπεριλήφθηκαν στο δίσκο. Λείπουν τα "Jaded", "Knowledge", "She", "Maria", "Homecoming" και "We Are the Champions". Το άλμπουμ έφτασε στο νούμερο 6 στο Ηνωμένο Βασίλειο και έκανε το ντεμπούτο του στο νούμερο 8 στις Ηνωμένες Πολιτείες. Το άλμπουμ κυκλοφόρησε σε μορφή διπλού LP που στις 10 Νοεμβρίου 2009, ως μέρος των επανακυκλοφοριών του συγκροτήματος.

## Τραγούδια

* Το Shout ήταν αρχικά ερμηνευμένο από τους The Isley Brothers

## Συντελεστές
* Billie Joe Armstrong – φωνή, κιθάρα, ρυθμική κιθάρα, φυσαρμόνικα, παραγωγός
* Mike Dirnt – μπάσο, φωνητικά, παραγωγός
* Tré Cool – ντραμς, κρουστά, παραγωγός
* Jason White – κιθάρα, ρυθμική κιθάρα, φωνητικά
* Jason Freese – αρμόνιο, πιάνο, ακουστική κιθάρα, τρομπόνι, σαξόφωνο, ακορντεόν, φωνητικά
* Ronnie Blake – τρομπέτα, τύμπανα, κρουστά, φωνητικά
* Mike Pelino – ρυθμική κιθάρα, φωνητικά
* Rob Cavallo - παραγωγός
* Doug McKean - μηχανικός
* Chris Lord-Alge - μίξινγκ
* Dmitar Krnjaic, Keith Armstrong - βοηθοί μηχανικοί
* John Van Nest - επεξεργασία
* Ted Jensen - mastering
* Samuel Bayer - σκηνοθέτης
* Tim Lynch - παραγωγός DVD
* Pat Magnarella, Kim Dellara - εκτελεστικοί παραγωγοί
* Tim Royes - μοντάζ
* Chris Dugan - επιπλέον κινηματογράφηση
* Wade Brands - φωτογραφία
* Chris Bilheimer - σχεδιασμός συσκευασίας, σχεδιασμός μενού

Κατηγορία:Δισκογραφία των Green Day
Κατηγορία:Άλμπουμ του 2005
2885 Πάλβα

Ο **Πάλβα (Palva)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,1. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του προς τιμή του ωτορινολαρυγγολόγου χειρουργού Τάουνο Πάλβα, γαμπρού του Βάισαλα.

## Φυσικά χαρακτηριστικά
Τα φυσικά χαρακτηριστικά του Πάλβα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Παλβα
2886 Τινκαπίνγκ

Ο **Τινκαπίνγκ (Tinkaping)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,056. Ανακαλύφθηκε το 1965 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του προς τιμή του Κινέζου (από το Χονγκ Κονγκ) βιομηχάνου και ευεργέτη Τιν Κα Πινγκ.

## Φυσικά χαρακτηριστικά
Τα κυρίως φυσικά χαρακτηριστικά του Τινκαπίνγκ είναι άγνωστα. Ο Τινκαπίνγκ περιστρέφεται γύρω από τον εαυτό του πιθανώς μία φορά κάθε 12 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τινκαπινγκ
2883 Μπαραμπάσοφ

μικρογραφία|Η τροχιά του αστεροειδούς 2883 Μπαραμπάσοφ.
Ο **Μπαραμπάσοφ** (*Barabashov*) είναι αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το ηλιακό σύστημα) 13,3. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου αστρονόμου Νικολάι Πάβλοβιτς Μπαραμπάσοφ (Николай Павлович Барабашов, 1894–1971).

## Φυσικά χαρακτηριστικά
Τα φυσικά χαρακτηριστικά του Μπαραμπάσοφ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

## Παραπομπές


Μπαραμπασοφ
2884 Ρέντις

Ο **Ρέντις (Reddish)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1981 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο του Σάιντινγκ Σπρινγκ της Αυστραλίας, και πήρε το όνομά του προς τιμή του Βρετανού αστρονόμου Βίνσεντ Ρέντις (*Vincent Cartledge Reddish*).

## Φυσικά χαρακτηριστικά
Τα φυσικά χαρακτηριστικά του Ρέντις είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρεντις
Θανάσης Αλευράς

Ο **Θανάσης Αλευράς** (Ιωάννινα, 14 Ιουνίου 1979-) είναι Έλληνας ηθοποιός.

## Βιογραφία
Αποφοίτησε από το Θέατρο Τέχνης «Κάρολος Κουν» και έλαβε μέρος σε θεατρικές παραστάσεις, όπως "Ο Μικρός Πρίγκηπας" του Εξυπερύ και "Πλούτος" του Αριστοφάνη, σε σκηνοθεσία Μίμη Κουγιουμτζή.

Το 2008 του απονεμήθηκε το θεατρικό βραβείο Δημήτρης Χορν για το ρόλο του στην παράσταση «Ήρωες», της Ελένης Γκασούκα.

Το 2013 κέρδισε την πρώτη θέση στον - φιλανθρωπικού χαρακτήρα - διαγωνισμό Your Face Sounds Familiar προσφέροντας τα έσοδα στο Σπίτι του Ηθοποιού.

Το 2020 σε συνέντευξή στο περιοδικό ANTIVIRUS, έκανε coming out ως μέλος της ΛΟΑΤΚΙ+ κοινότητας, λέγοντας «Φυσικά και στηρίζω τη ΛΟΑΤ+ κοινότητα, αφού ανήκω κι εγώ σ΄αυτή».

## Τηλεόραση

## Θέατρο

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Βραβευμένοι με Χορν
Κατηγορία:ΛΟΑΤ πρόσωπα από την Ελλάδα
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Νίκος Καρβούνης

Ο **Νίκος Καρβούνης** (Ιθάκη, 1880 - Αθήνα, 17 Φεβρουαρίου 1947) ήταν Έλληνας δημοσιογράφος, λόγιος και συγγραφέας.

## Βιογραφία
Αν και γεννήθηκε στην Ιθάκη, έζησε με τον πατέρα του στη Ρουμανία, όπου τέλειωσε το Γυμνάσιο Επέστρεψε στην Ελλάδα σε ηλικία 18 ετών και άρχισε να εργάζεται ως δημοσιογράφος σε εφημερίδες της εποχής. Διετέλεσε διευθυντής της εφημερίδας *[[Σκριπ]]*.

Εν συνεχεία συνεργάστηκε σε άλλες εφημερίδες όπως η *Εστία* και η *Πρωία* των οποίων ήταν και ανταποκριτής στην Ήπειρο και σε άλλα μέρη. Πολέμησε κατά τους Βαλκανικούς Πολέμους, καθώς ήταν μέλος του τάγματος των Γαριβαλδινών.

Στις αρχές της δεκαετίας του 1930 προσχώρησε στο μαρξισμό και το 1933 έγινε μέλος του ΚΚΕ. Το 1936 συνελήφθη από τη δικτατορία Μεταξά και εξορίστηκε στη Γαύδο. Στη συνέχεια απελευθερώθηκε, αλλά του απαγορεύτηκε να αρθρογραφεί.

Μετά την απελευθέρωσή του ήρθε στην Αθήνα και ανέπτυξε αντιδικτατορική δράση, συνδέθηκε με την Παλιά Κεντρική Επιτροπή του ΚΚΕ και καθοδηγούσε ομάδες φοιτητών στο πανεπιστήμιο Αθηνών.

Στις αρχές της κατοχής που ακολούθησε συνελήφθη μαζί με τον Δημήτρη Γληνό από τους Ιταλούς καθώς κατηγορήθηκε ότι αρθρογραφούσε εναντίον του φασισμού και κλείστηκε σε στρατόπεδο συγκέντρωσης στη Λάρισα. Απελευθερώθηκε μετά από λίγο και εντάχθηκε στο ΕΑΜ. Το 1942 έγραψε το γνωστό αντάρτικο τραγούδι «Βροντάει ο Όλυμπος» και ανέβηκε με τους αντάρτες στα βουνά της Ρούμελης, όπου ανέλαβε διευθυντής του Πρακτορείου Ειδήσεων *Ελεύθερη Ελλάδα*. Το 1944 ήταν υπεύθυνος του γραφείου τύπου της ΠΕΕΑ.

Ο Νίκος Καρβούνης πέθανε στην Αθήνα το 1947.

## Έργα
Έκανε την πρώτη του εμφάνιση στα γράμματα δημοσιεύοντας ποιήματα στο περιοδικό *Ηγησώ*. Έγραψε πλήθος ποιήματα και μελέτες. Δικός του είναι ο παιάνας «Βροντάει ο Όλυμπος/ αστράφτει η Γκιώνα».

## Παραπομπές


## Πηγές

* Δοκίμιο Ιστορίας του ΚΚΕ, Α΄ τόμος 1919-1949, εκδόσεις Σύγχρονη Εποχή, Αθήνα 2012
* Το ΚΚΕ στον ιταλοελληνικό πόλεμο του 1940-41, εκδόσεις Σύγχρονη Εποχή, Αθήνα 2015
* Παγκόσμιο Βιογραφικό Λεξικό , τ. 4, Εκδοτική Αθηνών, Αθήνα 1988
* Στέφανος Παπαδόπουλος, «Οι Έλληνες λογοτέχνες και η αντίστασή τους στο φασισμό κατά τον Β' Παγκόσμιο πόλεμο», Βαλκανικά σύμμεικτα, τχ. 3(1989), σελ.183-192

## Εξωτερικοί σύνδεσμοι

* Βιογραφία  στο δικτυακό τόπο του Εθνικού Κέντρου Βιβλίου.
*ΝΙΚΟΣ ΚΑΡΒΟΥΝΗΣ Ο μαχητής δημοσιογράφος)
*Τεκμήρια 
*ΝΙΚΟΣ ΚΑΡΒΟΥΝΗΣ 60 χρόνια από το θάνατό του Για πάντα θα «Βροντά ο Ολυμπος» τους στίχους του], Ριζοσπάστης, 18-2-2007, ανάκτηση 13-7-2013.

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες κομμουνιστές
Κατηγορία:Έλληνες ελευθεροτέκτονες
Στέφανος Δάφνης

Ο **Στέφανος Δάφνης** (Άργος, 1882 - Αθήνα, 14 Ιουλίου 1947) ήταν Έλληνας ποιητής, θεατρικός συγγραφέας και δημοσιογράφος. Το πραγματικό του ονοματεπώνυμο ήταν Θρασύβουλος Ζωιόπουλος.

## Βιογραφία
Οι γονείς του ήταν φτωχοί γεωργοί. Ο πατέρας του ήταν από το Ναύπλιο και η μητέρα του από το Άργος. Σπούδασε μαθηματικά στο πανεπιστήμιο της Αθήνας και εγκαταστάθηκε μόνιμα στην ελληνική πρωτεύουσα το 1907. Δίδαξε Μαθηματικά σε σχολεία της δευτεροβάθμιας εκπαίδευσης και εν συνεχεία διορίστηκε τμηματάρχης στην Εθνική Βιβλιοθήκη.. Παράλληλα, αφοσιώθηκε στη λογοτεχνία και συνεργάστηκε με εφημερίδες όπως οι "Ακρόπολις", "Αθήναι", "Νέοι Καιροί" και άλλες.

Η σύζυγός του, Αιμιλία Κούρτελη (1887-1941), ήταν επίσης ποιήτρια, γνωστή ως Αιμιλία Δάφνη.

## Έργα
Η πρώτη του ποιητική συλλογή δημοσιεύτηκε το 1911 και τιτλοφορείται "Ο ανθισμένος δρόμος" και ακολουθήθηκε πολλά άλλα έργα, μεταξύ των οποίων και τα 12  σονέτα του ("Ο κύκλος της χαράς και του πόνου"). Πολλά από τα διηγήματά του, όπως "Ο ονειροκρίτης", "Αίμα στον κάμπο", "Το αγρίμι", "Ο ξένος των Χριστουγέννων", "Φρυκτωρία", "Ο Αρχάγγελος" έχουν δημοσιευτεί στον Τύπο της εποχής του. Έγραψε και θεατρικά έργα, όπως "Το Αγριογούρουνο", το μονόπρακτο "Της φυλακής" και το ερωτικό δράμα "Το τραγούδι της καρδιάς".

## Βραβεία
*Α΄ Βραβείο του Φιλαδέλφειου Διαγωνισμού (1920)
*Βραβείο Εταιρείας Θεατρικών Συγγραφέων (1926)

## Εξωτερικοί σύνδεσμοι
*Βιογραφία στον ιστότοπο του Εθνικού Κέντρου Βιβλίου
*Τεκμήρια
*Αμελοποίητο ποίημα του Στ. Δάφνη ("Αποσπερίτης")
*Συμμετοχή του σε συλλογικά έργα, Biblionet.gr, ανάκτηση 13-7-2013.

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Κατηγορία:Έλληνες δημοσιογράφοι του 19ου αιώνα
Ένιντ Μπλάιτον

Η Ή**νιντ Μαίρυ Μπλάιτον** (*Enid Mary Blyton*, Ηστ Ντάλγουιτς, 11 Αυγούστου 1897 - Χάμστεντ, 28 Νοεμβρίου 1968) ήταν αγγλίδα συγγραφέας παιδικής λογοτεχνίας. Έχει γράψει πάρα πολλά βιβλία διεθνούς φήμης και έχει δημιουργήσει εκατοντάδες χαρακτήρες για τα παιδιά όλων των ηλικιών. Ο σημαντικότερος από τους χαρακτήρες που δημιούργησε η Ήνιντ είναι ο Νόντυ. Επίσης τεράστια επιτυχία γνώρισε η σειρά 21 βιβλίων,*[[Οι Πέντε Φίλοι]]*, που εκδόθηκαν για πρώτη φορά στη Μεγάλη Βρετανία από το 1942 μέχρι το 1963. Μάλιστα από τότε έχουν γνωρίσει πλήθος από επανεκδόσεις, ενώ έχουν γίνει και μεταφορές τους στον κινηματογράφο και στην τηλεόραση, με δημοφιλείς τηλεοπτικές σειρές, και διαχρονικά εξακολουθούν να διατηρούν ευρεία κοινωνική απήχηση σε πολλά κράτη διεθνώς, μεταξύ των οποίων και στην Ελλάδα. Άλλες σημαντικές σειρές βιβλίων της Μπλάιτον με μεγάλη διεθνή απήχηση, είναι *Οι Μυστικοί Επτά*, σειρά που αποτελείται από 15 βιβλία (εκδόθηκαν μεταξύ του 1949 και του 1963), και *[[Τα πέντε λαγωνικά]]*, επίσης σειρά 15 βιβλίων (εκδόθηκαν μεταξύ του 1943 και του 1961).

## Παραπομπές


## Εξωτερικοί σύνδεσμοι
* 

Κατηγορία:Άγγλοι μυθιστοριογράφοι
Κατηγορία:Συγγραφείς παιδικής και νεανικής λογοτεχνίας
Αριοβαρζάνης Β΄ της Ατροπατηνής

Ο **Αριοβαρζάνης  Β΄ της Μηδίας Ατροπατηνής** ή **Αριοβαρζάνης της Αρμενίας** ήταν βασιλιάς της Μηδίας Ατροπατηνής και υποτελής στους Ρωμαίους ως βασιλιάς της Αρμενίας. Ορίστηκε βασιλιάς της Αρμενίας από τον Ρωμαίο αυτοκράτορα Οκταβιανό Αύγουστο (2 π.Χ. – 4 μ.Χ.) μετά τη δολοφονία του βασιλιά της Αρμενίας Τιγράνη Δ΄ τελευταίου βασιλιά από τη Δυναστεία των Αρταξιαδών. 

## Βιογραφία
Ήταν γιος και διάδοχος τού βασιλιά της Μηδίας Ατροπατηνής Αρταβάσδη Α΄ και της Αθηναΐδος από τη δυναστεία της Κομμαγηνής. Γεννήθηκε και μεγάλωσε στο βασίλειο τού πατέρα του στη Μηδία Ατροπατηνή. Μετά τη δολοφονία τού βασιλιά της Αρμενίας Τιγράνη Δ΄ (2 π.Χ.), ο Ρωμαίος Αυτοκράτορας Οκταβιανός Αύγουστος τον επέλεξε ως νέο βασιλιά της Αρμενίας, λόγω του ότι καταγόταν από την αδελφή τού βασιλιά της Αρμενίας Αρταβάσδη Β΄. Ο Αριοβαρζάνης Β΄ έφτασε στην Αρμενία με την συνοδεία τού θετού γιου τού Αυγούστου Γάιου Καίσαρα. Οι Αρμένιοι ευγενείς αρνήθηκαν να τον αναγνωρίσουν ως βασιλιά, λόγω της ξένης καταγωγής του. Ο Γάιος Κ. και ο Αριοβαρζάνης Β΄ κατάφεραν -με την βοήθεια του Ρωμαϊκού στρατού- να υποτάξουν τους δυσαρεστημένους ευγενείς, έτσι ο Αριοβαρζάνης Β΄ εγκαταστάθηκε στην νέα του πρωτεύουσα Αρταγκίρα. Τον διαδέχθηκε ο γιος του Αρταβάσδης Γ΄.

## Παραπομπές


## Πηγές

*  
**M. Bunsen, Encyclopedia of the Roman Empire, Infobase Printing, 2009*
**Edited by Timothy Venning, A Chronology of the Roman Empire, Continuum International Publishing Group, 2011*
**Azerbaijan iii. Pre-Islamic History, Atropates, Persian satrap of Media, made himself independent in 321 B.C. Thereafter Greek and Latin writers named the territory as Media Atropatene or, less frequently, Media Minor: Parthian period*

Κατηγορία:Βασιλείς της Αρμενίας
Κατηγορία:Βασιλείς της Ατροπατηνής
Αρταβάσδης Γ΄ της Αρμενίας

Ο **Αρταβάσδης Γ΄ της Αρμενίας** ή **Αρταβάσδης Β΄ της Ατροπατηνής** ήταν υποτελής στους Ρωμαίους βασιλιάς της Αρμενίας και της Ατροπατηνής Μηδίας (4 – 6 μ.χ.), ήταν γιος και διάδοχος του βασιλιά της Αρμενίας και της Ατροπατηνής Μηδίας Αριοβαρζάνη Β΄. Σύντομα έγινε πολύ αντί-δημοφιλής μονάρχης λόγω της αυταρχικότητας του με αποτέλεσμα να δολοφονηθεί από τους υπηκόους του. Στην Ατροπατηνή Μηδία τον διαδέχθηκε ο ξάδελφος του Αρτάβανος, στην Αρμενία ο Ρωμαίος αυτοκράτορας Οκταβιανός Αύγουστος όρισε βασιλιά τον πρίγκιπα Τιγράνη εγγονό του Ηρώδη του μέγα από την οικογένεια των Ηρωδιανών. Έχουν σωθεί πολλά νομίσματα από την εποχή της βασιλείας του Ελληνικής μορφής που τον παριστάνουν υποτελή του Ρωμαίου αυτοκράτορα.

## Παραπομπές


## Πηγές

* *H. Temporini & W. Haase, Aufstieg und Niedergang der römischen Welt: Geschichte und Kultur Roms im spiegel der neueren Forschung, Walter de Gruyter*
*  
* *M. Bunsen, Encyclopedia of the Roman Empire, Infobase Printing, 2009*
* *Edited by Timothy Venning, A Chronology of the Roman Empire, Continuum International Publishing Group, 2011*

Κατηγορία:Βασιλείς της Αρμενίας
Κατηγορία:Βασιλείς της Ατροπατηνής
Εθνική Ρουμανίας (ποδόσφαιρο ανδρών)

Η **εθνική ομάδα ποδοσφαίρου ανδρών της Ρουμανίας** εκπροσωπεί τη Ρουμανία στις διεθνείς ποδοσφαιρικές διοργανώσεις και τελεί υπό τον έλεγχο της Ρουμανικής Ομοσπονδίας Ποδοσφαίρου (FRF).

## Ιστορία
### Παγκόσμιο Κύπελλο
Η Ρουμανία έχει το επίτευγμα που κατέχουν επίσης μόνο άλλες τρεις χώρες, η Βραζιλία, η Γαλλία και το Βέλγιο· Έχουν αγωνιστεί και οι τρεις και στα τρία πρώτα Παγκόσμια Κύπελλα (1930, 1934, 1938). Παρόλα αυτά, έχει προκριθεί επίσης ξανά σε άλλες τέσσερις περιπτώσεις (1970, 1990, 1994 και 1998). Η καλύτερη πορεία της ήταν το 1994, όταν με ηγέτη τον Γκεόργκι Χάτζι, έφτασε μέχρι τα προημιτελικά, αποκλειόμενη από τη Σουηδία στη διαδικασία των πέναλτι.

### Ευρωπαϊκό Πρωτάθλημα
Στο Ευρωπαϊκό Πρωτάθλημα, η καλύτερη επίδοση της Εθνικής Ρουμανίας, ήταν το 2000 που έφτασε επίσης στα προημιτελικά και αποκλείστηκε από την Ιταλία, η οποία έφτασε ως τον τελικό στη συνέχεια. Έχει συμμετάσχει σε άλλες τέσσερις περιπτώσεις (1984, 2000, 2008, 2016), ενώ έχει προκριθεί και στο ερχόμενο Euro το 2024.

### Στατιστικά
Πρώτος σε συμμετοχές για την Εθνική Ρουμανίας είναι ο Ντορινέλ Μουντεάνου, 134 παρουσίες. Ακολουθεί ο Γκεόργκι Χάτζι με 125, ο Γκεόργκι Ποπέσκου με 115, τέταρτος είναι ο Ραζβάν Ρατ με 113 και πέμπτος που ειναι ο Λάσλο Μπόλονι με 102. 

Πρώτος σκόρερ όλων των εποχών είναι ο Άντριαν Μούτου με 35 γκολ, όσα έχει πετύχει και ο Γκεόργκι Χάτζι. Τρίτος είναι ο Ιουλίου Μπόντολα με 31 και ακολουθούν ο Βιορέλ Μόλντοβαν και ο Κίπριαν Μαρίτσα έκατσος με 25 και ο Λάσλο Μπόλονι με 23.

### Κατάταξη της ΦΙΦΑ
Η εθνική ομάδα ποδοσφαίρου Ρουμανίας, έχει βρεθεί στην τρίτη θέση στον κόσμο, τον Σεπτέμβριο του 1997, κάτι που αποτελεί την υψηλότερη επίδοσή της. Η χειρότερη θέση που έχει φτάσει είναι 57η, σε δύο περιπτώσεις, μια τον Φεβρουάριο του 2011 και μια τον Σεπτέμβριο του 2012. 

Τον Οκτώβριο του 2023 βρισκόταν στην 48η θέση της βαθμολογικής κατάταξης της ΦΙΦΑ.

### Αντιπαλότητα με Ουγγαρία
Η Ρουμανία έχει μια ιστορική αντιπαλότητα με την Ουγγαρία. Η αντιπαλότητα αυτή ξεκίνησε λόγω της υπογραφής του Τριανόν, όπου η Ουγγαρία εξαναγκάστηκε να παραχωρήσει τα 2/3 των εδαφών της. Την Τρανσυλβανία την παρέδωσε στη Ρουμανία. Έκτοτε, οι οπαδοί μεταξύ των δύο χωρών, δεν διστάζουν να δείξουν το κοινό αίσθημα αντιπάθειας που τρέφουν ο ένας για τον άλλον, στους αγώνες μεταξύ Ουγγαρίας και Ρουμανίας. Τέτοια περιστατικά είδαμε:
* Προκριματικά Παγκοσμίου Κυπέλλου Ποδοσφαίρου 1982 (ΟΥΕΦΑ) - Αντίπαλες ομάδες: Αγγλία, Ελβετία και Νορβηγία
* Προκριματικά Ευρωπαϊκού Πρωταθλήματος Ποδοσφαίρου 2000 - Αντίπαλες ομάδες: Πορτογαλία, Σλοβακία, Αζερμπαϊτζάν και Λίχτενσταϊν
* Προκριματικά Παγκοσμίου Κυπέλλου Ποδοσφαίρου 2002 (ΟΥΕΦΑ) - Αντίπαλες ομάδες: Ιταλία, Γεωργία και Λιθουανία, play offs: Σλοβενία
* Προκριματικά Παγκοσμίου Κυπέλλου Ποδοσφαίρου 2014 (ΟΥΕΦΑ) - Αντίπαλες ομάδες: Ολλανδία, Τουρκία, Εσθονία και Ανδόρρα, play offs: Ελλάδα
* Προκριματικά Ευρωπαϊκού Πρωταθλήματος Ποδοσφαίρου 2016 - Αντίπαλες ομάδες: Ελλάδα, Φινλανδία, Βόρεια Ιρλανδία και Νήσοι Φερόες, play offs: Νορβηγία

## Εξωτερικοί σύνδεσμοι

* Επίσημη Ιστοσελίδα Ομοσπονδίας Ποδοσφαίρου Ρουμανίας

Κατηγορία:Εθνική Ρουμανίας (ποδόσφαιρο)
Στάντιουμ Αρένα (Νορκέπινγκ)

Το **Στάντιουμ Αρένα** είναι ένας κλειστός χώρος αθλητικών δραστηριοτήτων που βρίσκεται στο Νορσέπινγκ, στη Σουηδία. Ο χώρος χρησιμοποιείται κυρίως για καλαθοσφαίριση, κλειστό στίβο και συναυλίες. Η αρένα άνοιξε το Δεκέμβριο του 2008 και είναι η έδρα της ομάδας καλαθοσφαίρισης Νορσέπινγκ Ντόλφινς. 

Επιπλέον, το Στάντιουμ Αρένα είναι η έδρα της Εθνικής ομάδας καλαθοσφαίρισης Ανδρών Σουηδίας. Η αίθουσα μπάσκετ έχει χωρητικότητα 3.500 θεατών, ενώ ο χώρος του κλειστού στίβου έχει χωρητικότητα περίπου 1.500 θεατών.

Επίσης στις 15-17 Φεβρουαρίου 2013 πραγματοποιήθηκε μέρος του Σουηδικού Πρωταθλήματος Κλειστού Στίβου 2013.

## Παραπομπές


## Εξωτερικοί σύνδεσμοι
*Επίσημη ιστοσελίδα 

Κατηγορία:Κλειστά γυμναστήρια στη Σουηδία
Κατηγορία:Γήπεδα καλαθοσφαίρισης στη Σουηδία
Κατηγορία:Στίβος στη Σουηδία
Απόστολος Μελαχρινός

Ο **Απόστολος Μελαχρινός** (Βραΐλα Ρουμανίας, 1880 -  Αθήνα, 22 Ιουνίου 1952) ήταν Έλληνας λυρικός ποιητής. Χρησιμοποίησε το λογοτεχνικό ψευδώνυμο **Κλήμης Πορφυρογέννητος**. Υπήρξε επίσης μεταφραστής και πεζογράφος. Υπήρξε ο πρώτος γραμματέας της  Εταιρείας Ελλήνων Λογοτεχνών (1934).

## Βιογραφία
Πέρασε τα παιδικά του χρόνια στην Κωνσταντινούπολη. Εγκαταστάθηκε στην Αθήνα το 1902 και εξέδωσε το βραχύβιο περιοδικό "Ζωή". Η πρώτη του ποιητική συλλογή εκδόθηκε το 1905 με τον τίτλο "Ο δρόμος φέρνει...". Ήταν παντρεμένος με τη δασκάλα Κλεοπάτρα Βουλγαρίδου και απέκτησαν 1 γιο. Μαζί με την οικογένειά του εγκαταστάθηκαν στην Κηφισιά το 1922. Σε ηλικία 51 ετών εξέδωσε το περιοδικό "Ο Κύκλος". Στο μεταφραστικό του έργο ξεχωρίζει η μετάφραση της "Εκάβης" του Ευριπίδη που του είχε αναθέσει η Μαρίκα Κοτοπούλη για λογαριασμό παράστασης στην οποία η ίδια έπαιζε. Επίσης, μετέφρασε τις "Βάκχες", την "Ιφιγένεια εν Ταύροις" ,την "Ιφιγένεια εν Αυλίδι", και τον "Ιππόλυτο"  του Ευριπίδη, την "Ορέστεια" του Αισχύλου, την "Ηλέκτρα" του Σοφοκλή, και την κωμωδία "Βάτραχοι" του Αριστοφάνη.

## Έργα
Ως ποιητής, ο Μελαχρινός επηρεάστηκε από Γάλλους ποιητές, με κυριότερους τους Στεφάν Μαλαρμέ και Πολ Βαλερί, ενώ ως προς την τεχνοτροπία του, μπορεί κανείς να διακρίνει την επίδραση του Διονυσίου Σολωμού.
Επιλεγμένα έργα του:
*"Ο δρόμος φέρνει..." (1905)
*"Παραλλαγές" (1907)
*"Καλλικάντζαρος 1918" (σατιρικό ημερολόγιο) (μαζί με τον Πλ. Κεσσίσογλου)
*"Φίλτρα επωδών" (1934)

## Εξωτερικοί σύνδεσμοι

* Βιογραφικό του ποιητή  στον ιστότοπο του Εθνικού Κέντρου Βιβλίου

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Γενιά του ’20
Πρώτη Μάχη του Μάρνη

thumb|250px|Γάλλοι στρατιώτες πίσω από ένα ανάχωμα

Η **Πρώτη Μάχη του Μάρνη** (γαλλικά: *Première bataille de la Marne*) ήταν μια μάχη του Α΄ Παγκοσμίου Πολέμου που έλαβε χώρα μεταξύ τις 5 και 12 Σεπτεμβρίου του 1914. Η μάχη έληξε με νίκη των Συμμάχων έναντι του Αυτοκρατορικού Γερμανικού Στρατού, ο οποίος ήταν υπό την καθοδήγηση του Χέλμουτ φον Μόλτε του νεότερου, σταματώντας την επέλασή του προς το Παρίσι και σταθεροποιώντας το δυτικό μέτωπο, που οδήγησε σε ένα τετραετή πόλεμο χαρακωμάτων.

## Η Μάχη
### Πρελούδιο
Τον Αυγούστο του 1914 ο Γαλλικός στρατός υπό τις διαταγές του αρχηγού του Γαλλικού Γενικού Επιτελείου, Ζοζέφ Ζοφρ, εξαπέλυσε επίθεση, αρχικά και για να ικανοποιήσει τον λαό στην Αλσατία, ενώ συνεχιζόταν βόρεια, πλάι στην Γερμανική Επίθεση. Όμως τα Γαλλικά στρατεύματα αποκρούστηκαν παντού με βαρύτατες απώλειες, ενώ ο Γερμανικός στρατός κατέστρεψε σχεδόν όλο το βαρύ πυροβολικό τους. Έτσι πριν καν τα Γαλλικά στρατεύματα αρχίσουν να υποχωρούν, ενώ οι Γερμανοί προσπάθησαν αιφνιδιαστικά να τους υπερφαλαγγίσουν.

### Η εξέλιξη της Μάχης
Στα δεξιά, η Πρώτη Γερμανική Στρατιά, με διοικητή τον Κλουκ περνά μέσα από τις Βρυξέλλες στις 20 Αυγούστου και δύο μέρες μετά συναντά στην Μονς τα Συμμαχικά στρατεύματα. Τα δύο σώματα της Βρετανικής Εκστρατευτικής Δύναμης δέχθηκαν επίθεση, ενώ δεν είχαν καταφέρει καν να πάρουν ακόμα τις θέσεις τους. Μετά από δύο εβδομάδες, αρχές Σεπτέμβρη και με τους Γάλλους στα δεξιά τους κατάφεραν να υποχωρήσουν και ύστερα να αντεπιτεθούν με τα Γαλλικά στρατεύματα, ενώ τελικώς όλη η γερμανική στρατηγική κατέρρευσε.
 
### Μετά την μάχη
Όλοι όσοι συμμετείχαν στην Μάχη του Μάρνη έλαβαν ένα τιμητικό μέρος αν και στην ουσία καμία πλευρά δεν βγήκε κερδισμένη. Το πιο ωραίο σχόλιο, ίσως, ήταν εκείνο του στρατηγού Ζοφρ ο οποίος δήλωσε: «Δεν ξέρω ποιος κέρδισε την μάχη, αλλά ξέρω σε ποιόν θα έπεφτε το σχέδιο εάν τούτη χάνονταν. Στην πραγματικότητα ιδού τι είχε συμβεί: Ο Κλουκ έλαβε εντολή να αναπτύξει τα στρατεύματα του δυτικά και νότια του Παρισιού, να τα υπερφαλαγγίσει και τελικώς να τα εξοντώσει. Όμως στις 30 Αυγούστου αποφάσισε ότι θα ήταν καλύτερα να περιμένει την στρατιά του Φον Μπύλοφ, στα αριστερά του, ώστε να διατηρήσει την επαφή μεταξύ των δύο στρατιών η οποία καθυστερούσε λόγο της Γαλλικής αντεπίθεσης. Στις 4 Σεπτεμβρίου σταμάτησε η υποχώρηση του Ζοφρ ενώ ταυτόχρονα εξαπέλυσε την δική του επίθεση κατά του Κλουκ. Τελικά, όταν οι δύο Γερμανικές στρατιές συναντήθηκαν, δημιουργήθηκε ένα κενό ανάμεσα στις δύο στρατιές στο οποίο εισέβαλαν Γαλλικά και Βρετανικά στρατεύματα. Τελικώς τα Γερμανικά στρατεύματα αναγκάστηκαν να υποχωρήσουν ως τον ποταμό Αίν και κατάφεραν να διατηρήσουν τις θέσεις τους για τα επόμενα τέσσερα χρόνια.
## Πηγή
*Lucien, Genet, «Η μάχη του Μάρνη», Ιστορία Εικονογραφημένη, τχ.76 (Οκτώβριος 1974), σελ.128-136

## Εξωτερικοί σύνδεσμοι
* 

Κατηγορία:Μάχες του Α' Παγκοσμίου Πολέμου
Κατηγορία:Μάχες γαλλικού στρατού
Κατηγορία:Μάχες βρετανικού στρατού
Κατηγορία:Μάχες γερμανικού στρατού
Κατηγορία:Ιστορία του Παρισιού
Παύλος Μαθιόπουλος

Ο **Παύλος Μαθιόπουλος** (1876 - 12 Οκτωβρίου 1956) ήταν βραβευμένος Έλληνας ζωγράφος και ακαδημαϊκός. Ασχολήθηκε με την κρητιδογραφία.

## Βιογραφία
Γεννήθηκε το 1876 στην Αθήνα. Αρχικά σπούδασε στη Νομική Σχολή του Πανεπιστήμιου Αθηνών, γρήγορα όμως εγκατέλειψε τη σχολή και γράφτηκε στο Σχολείο των Τεχνών όπου είχε δάσκαλο τον Νικηφόρο Λύτρα. Αποφοίτησε το 1897 και συνέχισε για δύο χρόνια τις σπουδές του στο Παρίσι υπό τις οδηγίες των Ζυλ Λεφέβρ, Ζαν Πωλ Λωράν και Μπενζαμέν Κονστάν. Το 1900 έλαβε το αργυρό μετάλλιο για το έργο του *Η κυρία με το σκυλάκι*, το οποίο παρουσιάστηκε στην έκθεση του Παρισιού. Επέστρεψε στην Ελλάδα το 1903 και οκτώ χρόνια αργότερα διορίστηκε καθηγητής σκιαγραφίας στην ΑΣΚΤ αλλά παραιτήθηκε από τη θέση του μετά από ολιγόμηνη θητεία. Επανήλθε στη σχολή το 1915 διδάσκοντας γυμνό μέχρι το 1949 όταν και αποσύρθηκε από την ενεργό δράση εξαιτίας οφθαλμολογικού προβλήματος. Το ίδιο έτος εξελέγη μέλος της Ακαδημίας Αθηνών ενώ από το 1946 είχε αναλάβει τη διεύθυνση της ΑΣΚΤ.  Συμμετείχε σε αρκετές εκθέσεις τόσο στην Ελλάδα όσο και στο εξωτερικό (Ιταλία, Γαλλία, Γερμανία, ΕΣΣΔ κλπ). Πέθανε στην Αθήνα τον Οκτώβριο του 1956.

## Έργο
μικρογραφία|Πίνακας παστέλ σε χαρτί που επιμελήθηκε ο Μαθιόπουλος την περίοδο 1900 - 1910 με τίτλο «Οδός Πανεπιστημίου».
Το έργο του Μαθιόπουλου δέχτηκε ισχυρές επιρροές από τη μαθητεία του στη Γαλλία, ενώ και ο ίδιος προσάρμοσε το όνομά του στα γαλλικά (Paul Mathiopoulos, Mathio). Η θεματογραφία του ήταν εμπνευσμένη από συμβολικά, ιστορικά και ιδεαλιστικά θέματα και από σκηνές της καθημερινής ζωής ενώ ξεχωριστή θέση περιλαμβάνουν οι προσωπογραφίες του. Στα έργα του απέδιδε τις μορφές σύμφωνα με τις εξιδανικευτικές τάσεις της Μπελ Επόκ. Εισήγαγε πρώτος στην Ελλάδα την τεχνική της κρητιδογραφίας παστέλ και το καλλιτεχνικό ρεύμα του Αρ Νουβό.

## Παραπομπές


## Εξωτερικοί σύνδεσμοι
*Πανδέκτης
*Europeana

Κατηγορία:Έλληνες ζωγράφοι του 19ου αιώνα
Κατηγορία:Μέλη της Ακαδημίας Αθηνών
Κατηγορία:Έλληνες ζωγράφοι του 20ού αιώνα
Συνεταιριστική Τράπεζα Χανίων

Η **Συνεταιριστική Τράπεζα Χανίων** είναι μια ελληνική συνεταιριστική τράπεζα που ιδρύθηκε το 1995. Ο Όμιλος της Συνεταιριστικής Τράπεζας Χανίων απασχολεί συνολικά 206 άτομα με σύμβαση εξαρτημένης εργασίας, ενώ το σύνολο του δικτύου καταστημάτων αριθμεί 23 μονάδες.

## Διοικητικό Συμβούλιο Συνεταιριστικής Τράπεζας Χανίων
Το Διοικητικό Συμβούλιο της Τράπεζας αποτελεί το ανώτερο διοικητικό όργανο της Τράπεζας. Η θητεία του Δ.Σ. της Τράπεζας είναι τετραετής και κατά τη λήξη της οι σύμβουλοι είναι πάντοτε επανεκλέξιμοι. Αποτελείται από (όπως συγκροτήθηκε σε σώμα κατά την συνεδρίαση Νο 619/31-07-2017):

Πρόεδρος είναι ο Μιχαήλ Μαρακάκης.

## Όμιλος Συνεταιριστικής Τράπεζας Χανίων
### Εταιρείες
Ο Όμιλος της Συνεταιριστικής Τράπεζας Χανίων αποτελείται από τις εταιρείες Κρητικά Ακίνητα, Κρητικές Συμμετοχές και Χανίων Συμμετοχές.
## Δίκτυο Καταστημάτων
Λειτουργούν 23 καταστήματα. 7 στην Π.Ε. Χανίων, 1 στο Ρέθυμνο, 4 στην Π.Ε. Ηρακλείου, 3 στην Π.Ε. Λασιθίου και 7 στο λεκανοπέδιο της Αττικής.

## Εξωτερικοί Σύνδεσμοι
* Επίσημη ιστοσελίδα

## Παραπομπές


Χανιων
Κατηγορία:Χανιά
Κόνσταντιν Μπέρνχαρντ φον Φογκτς-Ρετς

Ο **Κόνσταντιν Μπέρνχαρντ φον Φογκτς-Ρετς** (γερμ. *Konstantin Bernhard von Voigts-Rhetz*, 1809-1877) υπήρξε Πρώσος αξιωματικός και στρατηγός του πεζικού.
## Βιοφραφία
Γεννήθηκε στις 16 Ιουλίου 1809 στην Ζέεζεν (Seesen). Πατέρας του ήταν ο Βίκτορ Φρίντριχ Άουγκουστ Βίλχελμ Άρνολντ φον Φογκτς-Ρετς (Victor Friedrich August Wilhelm Arnold von Voigts-Rhetz, 1775-1841), ανώτατος κρατικός υπάλληλος. Μητέρα του ήταν η Ντοροτέα Γιουλιάνε Καρολίνε, το γένος φον Ούσλαρ (Dorothea Juliane Karoline von Uslar, 1782-1865). Αδέλφια του ήταν ο Βίλλιαμ φον Φογκτς-Ρετς (William von Voigts-Rhetz) και Γιούλιους φον Φογκτς-Ρετς (Julius von Voigts-Rhetz), αμφότεροι επίσης στρατηγοί του Πρωσικού στρατού. 

Αφού τελείωσε το γυμνάσιο στο Μπύκεμπουργκ (Bückeburg) και Μίντεν (Minden), κατατάχτηκε στο 9ο Σύνταγμα Γρεναδιέρων του Κόλμπεργκ ως τυφεκιοφόρος (Musketier) και προάχθηκε στις 12 Φεβρουαρίου 1829 σε βαθμό υπολοχαγού. Ακολούθως σπούδασε στην Πρωσική Στρατιωτική Ακαδημία από το 1833 ως το 1835 και μετατέθηκε στο τοπογραφικό τμήμα αρχικά και στο επιτελείο το 1839, ενώ το 1841 προάχθηκε στον βαθμό λοχαγού. Διετέλεσε διευθυντής γεωδαιτικού και από το 1847 Ταγματάρχης και μέλος του επιτελείου του 5ου στρατιωτικού σώματος. Πήρε μέρος στις Γερμανικές επαναστάσεις 1848-1849 και αναδείχτηκε για την καταστολή των επαναστατών. Ανήλθε στα στρατιωτικά αξιώματα και πήρε μέρος με επιτυχία σε πολλές μάχες στους Αυστρο-Πρωσικούς και Γαλλοπρωσικούς πολέμους, στις οποίες τιμήθηκε με τα πιο υψηλά μετάλλια. Εν συνεχεία ανέλαβε πολιτικά αξιώματα και κυβέρνησε το νεοσύστατο κρατίδιο του Ανοβέρου. Αποσύρθηκε το 1873 λόγω υγείας και απεβίωσε στις 14 Απριλίου 1877 στο Βιζμπάντεν.

## Παραπομπές


## Πηγές
* Kurt von Priesdorff: *Soldatisches Führertum*, Band 7, Hanseatische Verlagsanstalt Hamburg, S. 189-194
* Horst-Rüdiger Jarck, Günter Scheel (Hrsg.): *Braunschweigisches Biographisches Lexikon. 19. und 20. Jahrhundert*, Hannover 1996, S. 634–35
*Acta Borussica Band 4/I (1848-1858)
*Acta Borussica Band 4/II (1848-1858)
*Acta Borussica Band 5 (1858-1866)
*Acta Borussica Band 6/I (1867-1878)
*Acta Borussica Band 6/II (1867-1878)
*Acta Borussica Band 8/I (1890-1900) (PDF-Datei; 2,72&nbsp;MB)
*Acta Borussica Band 8/II (1890-1900) (PDF-Datei; 2,19&nbsp;MB)

## Εξωτερικοί σύνδεσμοι
* 

Κατηγορία:Πρώσοι
Κατηγορία:Γερμανοί στρατιωτικοί
Κόνραντ Βίλχελμ Ντέλιους

Ο **Κόνραντ Βίλχελμ Ντέλιους** (γερμ. *Conrad Wilhelm Delius*, 1751 - 1834) υπήρξε Γερμανός πολιτικός. Διετέλεσε δήμαρχος του Μπίλεφελντ και βουλευτής στο βασίλειο της Βεστφαλίας.

## Βιογραφία
Γεννήθηκε στις 30 Μαΐου 1751 στο Φέρσμολντ. Η καταγωγή του ήταν από αστική οικογένεια που είχε υφαντική βιοτεχνία και εμπορευόταν υφάσματα. Πατέρας του ήταν ο Ντάνιελ Κόνραντ Ντέλιους (1697-1768), δήμαρχος του Φέρσμολντ. Η μητέρα του, Μαργκαρέτα Άννα, το γένος Χάιντσικ ήταν κόρη ιερωμένου. Ο Κόνραντ Βίλχελμ ήταν το νεότερο παιδί και είχε άλλα δώδεκα αδέλφια. Ο ίδιος παντρεύτηκε τρεις φορές και απέκτησε δεκαπέντε τέκνα. Ως πολιτικός τιμήθηκε με το μετάλλιο του στέμματος της Βεστφαλίας.

Απεβίωσε στις 18 Φεβρουαρίου 1834 στο Χέρφορντ.

## Εξωτερικοί σύνδεσμοι
* Βιογραφία

## Πηγές
* Jochen Lengemann, Biographisches Handbuch der Reichsstände des Königreichs Westphalen und der Ständeversammlung des Großherzogtums Frankfurt, Frankfurt am Main 1991, ISBN 3-458-16185-6, Seite 134

Κατηγορία:Γερμανοί πολιτικοί
Αριστοκρατία (τάξη)

**Αριστοκρατικοί** αποκαλούνται τα ανώτερα και θεωρούμενα καλύτερα μέλη μιας κοινωνίας.

Ειδικότερα στην Αρχαία Ελλάδα, έτσι ονομάζονταν οι πολιτικές παρατάξεις οι οποίες προασπίζονταν την αριστοκρατία.

Σε κάθε πόλη-κράτος υπήρχε ένα όργανο το οποίο απαρτιζόταν από τους ευγενείς, για παράδειγμα η σύγκλητος στην αρχαία Ρώμη. Τα μέλη του συνήθως ήταν γαιοκτήμονες με μεγάλη περιουσία. Αυτοί οι κοινωνικοί τους τίτλοι κληροδοτούταν και στα παιδιά τους. Με τη δημιουργία των πρώτων πόλεων, η εξουσία μεταβιβάζεται σιγά-σιγά από τον βασιλιά στους ευγενείς (*άριστοι* όπως αποκαλούνταν τότε). Μετά την εμφάνιση και των πολιτικών τους αντιπάλων, των δημοκρατικών, ανταγωνίζονταν μεταξύ τους για το πολίτευμα της πόλης.

Κατηγορία:Υψηλή κοινωνία (κοινωνική τάξη)
Κατηγορία:Κοινωνικές τάξεις
Κατηγορία:Ευγενείς
Κατηγορία:Αριστοκρατία
Μαντάν

Το **Μαντάν** βρίσκεται στην βόρεια Αρμενία στην επαρχία Λορί στο Αλαβερντί. Ιδρύθηκε το 1752 από Έλληνες. Οι κάτοικοί της ήταν αρχιμεταλλουργοί που κατάγονταν από την περιοχή της Αλύβης (Αργυρούπολη) και της Τραπεζούντος του Πόντου. Πληθυσμιακά, οι ελληνικές οικογένειες υπερτερούσαν φανερά, καθώς υπήρχαν και ελάχιστες οικογένειες Αρμενίων και μουσουλμάνων. Τους προσκάλεσε ο βασιλιάς της Γεωργίας Ηρακλής Β' εξαιτίας της εξειδίκευσής τους στη μεταλλουργία. Στο Μαντάν υπήρχαν ορυχεία χαλκού και ένα μεγάλο χυτήριο χαλκού. 

Η κοινότητα είχε τέσσερις ορθόδοξες εκκλησίες, δύο εκτός οικισμού, τον Άγιο Ιωάννη, την Αγία Βαρβάρα και δύο εντός, τον Άγιο Γεώργιο καθώς και μια της οποίας ειναι άγνωστο σε ποιον ήταν αφιερωμένη και ήταν η μόνη που ήταν εσωτερικά αγιογραφιμένη (στα χρόνια της Σοβιετικής Ένωσης κατεστράφηκαν οι αγιογραφίες και η εκκλησία  μετατράπηκε σε κινηματογράφο). 
Αρχείο:Άγιος Ιωάννης (έξω από το Μαντάν.jpg|Το Ιερό Ορθόδοξο εξωκκλήσι του Αγίου Ιωάννου


Στο Μαντάν μιλούσαν την ποντιακή διάλεκτο του ιδιώματος Χαλδίας. Είχαν 3 Ελληνικά σχολεία μέχρι της αρχές της δημιουργίας της πρώην Ε.Σ.Σ.Δ, ρωσικό σχολείο αλλά και αρμενικό. Διέθετε γηροκομείο και νοσοκομείο έως ότου το εργοστάσιο μεταφέρθηκε στο Αλαβερντί. 

Το Μαντάν είναι μια από τα επτά ελληνικές κοινότητες στην Αρμενία, οι οποίες είναι: το Μαντάν, το Σαμλούγ, η Αχτάλα, το Γιαγντάν, τα Κογόσεα, το Χανκαβάν (Μιχάηλοφκα) και η Μεχμανά η οποία υπάγεται στο θύλακα του Αρτάχ.   

**Το Μαντάν σήμερα** 

Το Μαντάν σήμερα είναι σε κατάσταση ερήμωσης καθώς η πλειοψηφία των κτηρίων είναι υπό καταστροφή. Οι εναπομένοντες κάτοικοί είναι ολίγοι Έλληνες ηλικιωμένοι καθώς και λιγοστές οικογένειες Αρμενίων, οι οποίες εγκαταστάθηκαν στη κοινότητα ύστερα από την μεγάλη παλιννόστηση των Ελλήνων της πρώην Ε.Σ.Σ.Δ.. Έλληνες από το Μαντάν που εγκαταστάθηκαν στην Έλλαδα κατοικούν κυρίως στη Θεσσαλονίκη, στις Σέρρες, στη Ξάνθη και στην Αλεξανδρούπολη.

## Στα χρόνια της Ε.Σ.Σ.Δ.
 
Στα χρόνια της Ε.Σ.Σ.Δ. η κοινότητα μετονομάστηκε σε Λενρούτνικι (ρωσ. Ленрудники), που σημαίνει* τα ορυχεία του [[Βλαντίμιρ Λένιν|Λένιν]]*. Κατά το Β' Παγκόσμιο Πόλεμο, 90 περίπου άνδρες πήγαν στον πόλεμο, από τους οποίους 62 περίπου σκοτώθηκαν. Το μνημείο τους είναι δίπλα στο γκρεμισμένο σχολείο. Το 1989 απογραφή πληθυσμού έδειξε 363 νοικοκυριά στο Μαντάν.

Κατηγορία:Πόντος
Μοναρχισμός

**Φιλοβασιλικοί** ή **βασιλόφρονες** ονομάζονται πολίτες οι οποίοι πρόσκεινται σε πολιτικές παρατάξεις οι οποίες υποστηρίζουν τη βασιλεία.

Μετά την εξάπλωση των δημοκρατικών ιδεών στην πρώιμη σύγχρονη εποχή εμφανίστηκαν οι φιλοβασιλικοί υποστηρίζοντας τη βασιλεία έναντι της δημοκρατίας. Μετά την εγκαθίδρυση δημοκρατικών μορφωμάτων υποστήριξαν τη βασιλεία ως εγγυητή της ορθής λειτουργίας του πολιτεύματος. Στα τέλη του 19ου αιώνα, αρχές του 20ου, ένα φλέγον ζήτημα της πολιτικής ήταν το αν πρέπει να υπάρχει βασιλιάς, αν πρέπει να έχει εξουσία και ποιες είναι οι εξουσίες που πρέπει να έχει. Πλέον η πολιτική επιρροή αυτών των παρατάξεων έχει ελαχιστοποιηθεί στις σύγχρονες δημοκρατίες.
Αλέξανδρος (γιος του Ηρώδη Α΄)

Ο **Αλέξανδρος**, (35 π.χ. – 7 π.χ.) ήταν γιος του βασιλιά των Ιουδαίων Ηρώδη του μέγα και της Μαριάμης κόρης του Αλεξάνδρου της Ιουδαίας.

## Βιογραφία
Είχε σταλθεί σε ηλικία 12 ετών στην Ρώμη (23 π.χ.) μαζί με τον αδελφό του Αριστόβουλο για να μορφωθούν. Όταν τα δύο αδέλφια επέστρεψαν στα Ιεροσόλυμα (18 π.Χ.), έπεσαν θύμα των σκευωριών της αδελφής του Ηρώδη Σαλώμης Α΄, η οποία ζήλεψε τα δύο αδέλφια, λόγο του θαυμασμού που είχαν από την κοινωνία. Η Σαλώμη είχε σύμμαχο τον αδελφό του Ηρώδη Φερώρα και συκοφαντούσαν μαζί στον Ηρώδη τους δύο γιους του, με κατηγορίες ότι έχουν δήθεν σκοπό να ανατρέψουν και να δολοφονήσουν τον πατέρα τους. Ο Ηρώδης αντέδρασε, επαναφέροντας από τη Φωκίδα τον εξόριστο γιο του Αντίπατρο (γιο της Δωρίδας), ετεροθαλή αδελφό του Αριστόβουλου και του Αλέξανδρου, τον οποίο όρισε διάδοχό του στον θρόνο, αποκληρώνοντας τους δυο γιους του Αλέξανδρο και Αριστόβουλο (γιους της Μαριάμνης Α΄). Μπροστά στον Αυτοκράτορα Οκταβιανό Αύγουστο, ο Ηρώδης κατηγόρησε τους γιους του ότι σχεδιάζουν να τον δολοφονήσουν (12 π.Χ.). Ο Αλέξανδρος, ικανός ρήτορας, κατάφερε να ανατρέψει στον Ρωμαίο Αυτοκράτορα τις κατηγορίες· τελικά ο Αύγουστος τους συμφιλίωσε. 

Ο Ηρώδης ήρθε σύντομα πάλι σε σύγκρουση με τους γιους του· συμφιλιώθηκε ξανά με την επέμβαση του Αρχέλαου της Καππαδοκίας, πεθερού του Αλέξανδρου. Ο Αντίπατρος συνέχισε εντονότερα τις στημένες κατηγορίες εναντίον των ετεροθαλών αδελφών του προς στον πατέρα του. Τότε ο Ηρώδης οδήγησε τους δυο γιους του σε δίκη παρωδία, όπου καταδικάστηκαν σε θάνατο και στραγγαλίστηκαν. Έτσι διάδοχοι του Ηρώδη ορίστηκαν ο Αντίπατρος και ο μικρός ετεροθαλής αδελφός τους Ηρώδης Αντίπας (γιος της Μαλθάκης). Ωστόσο λίγο πριν το τέλος του ο Ηρώδης ανακάλυψε τις σκευωρίες του Αντίπατρου και διέταξε την εκτέλεσή του.

## Οικογένεια
Με τη σύζυγο του Γλαφύρα, κόρη του Αρχέλαου της Καππαδοκίας, απέκτησαν τρία παιδιά:
* Τιγράνης Ε΄ 16 π.Χ.-36 μ.Χ., βασιλιάς της Αρμενίας.
* Αλέξανδρος 15 π.Χ.-π.27 μ.Χ.
* μία κόρη.

## Πηγές
* Φλάβιος Ιώσηπος *Ιουδαϊκή Αρχαιολογία*. xv. 10, § 1; xvi. 1, § 2; 3, §§ 1-3; 4, §§ 1-6, etc.; Schürer, Gesch. i. (see index); Grätz, Gesch. d. Juden, ii. (see index)

Κατηγορία:Ηρωδιανή Δυναστεία
Τιγράνης Ε΄ της Αρμενίας

Ο **Τιγράνης Ε΄ της Αρμενίας** (16 π.Χ. – 36 μ.Χ.) ήταν Ιουδαίος πρίγκιπας από την Ηρωδιανή Δυναστεία, που διετέλεσε βασιλιάς της Αρμενίας υποτελής στους Ρωμαίους. Ο Τιγράνης ήταν γιος του Αλέξανδρου Α΄ (γιου του Ηρώδη Α΄ του μεγάλου), που εκτελέστηκε από τον πατέρα του (7 π.Χ.) και της Γλαφύρας, κόρης του Αρχέλαου τελευταίου Έλληνα βασιλιά της Καππαδοκίας. Ορίστηκε από τον Ρωμαίο Αυτοκράτορα Οκταβιανό Αύγουστο υποτελής βασιλιάς της Αρμενίας (6 – 12 μ.Χ.) μετά τη δολοφονία του προηγούμενου βασιλιά Αρταβάσδη Γ΄ από εξεγερμένους ευγενείς.

## Βιογραφία
Γεννήθηκε και μεγάλωσε στην αυλή του Ηρώδη με την Ιουδαϊκή θρησκεία και τα Ιουδαϊκά έθιμα. Μετά την εκτέλεση τού πατέρα του πήγε στην Καππαδοκία, στην Αυλή τού εκ μητρός πάππου του Αρχέλαου, όπου απαρνήθηκε την Ιουδαϊκή θρησκεία, με την οποία είχε μεγαλώσει και δέχτηκε την Ελληνική. Είχε μία μικρότερη αδελφή και έναν μικρότερο αδελφό τον Αλέξανδρο Β΄, πατέρα του Τιγράνη ΣΤ΄ της Αρμενίας υποτελή στους Ρωμαίους βασιλιά της Αρμενίας την εποχή του Νέρωνα. Μετά τη δολοφονία του Μήδου Αρταβάσδη Γ΄ της Αρμενίας, επελέγη από τον Ρωμαίο Αυτοκράτορα Οκταβιανό Αύγουστο ως ο νέος βασιλιάς της Αρμενίας, λόγω της εκ μητρός γιαγιάς του, η οποία ήταν κόρη τού Αρταβάσδη Β΄ της Αρμενίας από την Δυναστεία των Αρταξιδών. 

Ο Τιγράνης ήταν αντιπαθής στους ευγενείς της Αρμενίας, που εξεγέρθηκαν εναντίον του, γι’αυτό αναγκάστηκε να καλέσει την πρώην βασίλισσα της χώρας Ερατώ και να συμβασιλεύσει μαζί της. Η συγκυβέρνησή του με την Ερατώ φαίνεται στα νομίσματα, όπου παριστάνονται μαζί. Ανατράπηκαν και οι δύο από τους ευγενείς της Αρμενίας, ύστερα από εξέγερση για άγνωστο λόγο (12 μ.Χ.)/ Τότε ο Αύγουστος όρισε νέο βασιλιά τον πρίγκιπα των Πάρθων Βορώνη Α΄. Μετά τον θάνατο τού Βορώνη (18 μ.χ.), ο παππούς του Αρχέλαος της Καππαδοκίας προσπάθησε ανεπιτυχώς να τον επαναφέρει στον θρόνο του στην Αρμενία.

## Πηγές
* Τάκιτος, Χρονικά, Βιβλίο Στ'
* *Millar, Fergus, Schürer, Emil, Vermes & Geza, The History of the Jewish People in the Age of Jesus Christ (175 B.C. - A.D. 135), Continuum International Publishing Group, 1973*
* *H. Temporini & W. Haase, Aufstieg und Niedergang der römischen Welt: Geschichte und Kultur Roms im spiegel der neueren Forschung, Walter de Gruyter, 1977*
* *H. Temporini & W. Haase, Aufstieg und Niedergang der römischen Welt: Geschichte und Kultur Roms im Spiegel der neueren Forschung, Walter de Gruyter, 1980*
* *R. Syme & A.R. Birley, Anatolica: studies in Strabo, Oxford University Press, 1995*
* *A.E. Redgate, The Armenians, Wiley-Blackwell, 2000*
* *R.G. Hovannisian, The Armenian People from Ancient to Modern Times, Volume 1: The Dynastic Periods: From Antiquity to the Fourteenth Century, Palgrave Macmillan, 2004*
* *D. Dueck, H. Lindsay & S. Pothecary, Strabo’s cultural geography: the making of a kolossourgia, Cambridge University Press, 2005*
* *A. Kasher & E. Witztum, King Herod: a persecuted persecutor: a case study in psychohistory and psychobiography, Walter de Gruyter, 2007*

Κατηγορία:Ηρωδιανή Δυναστεία
Κατηγορία:Βασιλείς της Αρμενίας
Μεσαρίτικο άλογο

Το **Μεσαρίτικο άλογο** (γνωστό και ως **Κρητικό άλογο**) είναι ένα μικρόσωμο, ελαφρύ σχετικά άλογο, που εκτρέφεται κυρίως στην πεδιάδα της Μεσαράς στην Κρήτη. 

## Χαρακτηριστικά

Τα κύρια χρώματα του είδους είναι καφέ, μαύρο και γκρι. Τα περισσότερα Μεσαρίτικα άλογα έχουν ένα φυσικό βάδισμα, που τα καθιστά εύκολα και άνετα στην ίππευση σε βραχώδες και ανώμαλο έδαφος.

## Ιστορία

Το αυτόχθον ορεινού τύπου Μεσαρίτικο άλογο ζει στο νησί της Κρήτης από το έτος 1000 μ.Χ ή παλαιότερα. Το όνομα του προέρχεται από την πεδιάδα της Μεσαράς όπου διαχρονικά συναντάται το είδος. Κατά την διάρκεια του Ελληνοϊταλικού πόλεμού, εκατοντάδες μεσαρίτικα άλογα επιτάχτηκαν για να συνδράμουν στο μέτωπο της Πίνδου. Μετά το τέλος του πολέμου δεν επέστρεψε κανένα στην Κρήτη. Απόγονοι αυτών των αλόγων και διασταυρώσεις τους, υπάρχουν σήμερα στην Μακεδονία, στην Πελοπόννησο και άλλου,  σε κάθε περιοχή καλούνται και με διαφορετικό όνομα.

## Χρήση

Τα Μεσαρίτικα άλογα στο παρελθόν χρησιμοποιήθηκαν σε γεωργικές εργασίες και ως μέσο μεταφοράς. Τα τελευταία χρόνια χρησιμοποιούνται σχεδόν αποκλειστικά σε διαγωνισμούς βαδίσματος και περιπάτους στα βουνά.

## Παραπομπές


Κατηγορία:Φυλές αλόγων
Κατηγορία:Κρήτη
Κλειστό Γυμναστήριο Αμαλιάδας

Το **Κλειστό Γυμναστήριο Αμαλιάδας** είναι κομμάτι του αθλητικού συγκροτήματος της πόλης της Αμαλιάδας Ηλείας.

Εγκαινιάστηκε το 1987, μαζί με άλλα δύο όμοια γήπεδα στη Μεγαλόπολη και την Αταλάντη. Αρχικά διέθετε μόνο μία κερκίδα στη βόρεια πλευρά του, ενώ στις αρχές της δεκαετίας του 2000 έγινε προσθήκη ενός νέου τμήματος στη νότια πλευρά του γυμναστηρίου. 

Έχει φιλοξενήσει παιχνίδια ομίλων της τελικής φάσης του Ευρωμπάσκετ Γυναικών 2003, την τελική φάση του Πανευρωπαϊκού Παίδων (U16) 2004, του Πανευρωπαϊκού Εφήβων (U18) 2006, καθώς και πολλά παιχνίδια της τελικής φάσης του Πανευρωπαϊκού Εφήβων (U18) 2008. Την ίδια χρονιά η διοργανώτρια αρχή του πρωταθλήματος της Α1 Εθνικής Κατηγορίας Ανδρών επέλεξε το γυμναστήριο για τη διεξαγωγή του All Star Game Ανδρών, λίγους μόνο μήνες μετά από καταστροφικές πυρκαγιές που έπληξαν τον νόμο. Τέλος, έχει φιλοξενήσει το Final Eight Κυπέλλου Ελλάδας Πετοσφαίρισης Ανδρών το 2005-06. 

Στο γήπεδο εδρεύουν σήμερα ο Α.Σ. Κόροιβος Αμαλιάδας, ενώ είχε προσωρινά φιλοξενήσει το 2004-05 τον Ιωνικό Νέας Φιλαδέλφειας.

Στο ίδιο συγκρότημα βρίσκεται το Στάδιο Αμαλιάδας, κολυμβητήριο, βοηθητικό κλειστό και δύο βοηθητικά γήπεδα ποδοσφαίρου. Ανήκει στον Δήμο Ήλιδας μέσω του Ν.Π.Δ.Δ. "ο Ηλείος".

## Παραπομπές


## Εξωτερικοί σύνδεσμοι
* Δορυφορικός χάρτης της περιοχής 

Αμαλιαδα
Αμαλιαδα
Αμαλιαδα
Αμαλιαδα
Κατηγορία:Δήμος Αμαλιάδας
Φλαμουριά (αποσαφήνιση)

Η λέξη **Φλαμουριά** μπορεί να αναφέρεται
*στη Φλαμουριά Πέλλας, ημιορεινό οικισμό νοτιοδυτικά της Έδεσσας.
*στο φυτό φιλύρα (Φιλύρα η γναφαλώδης ή αργυρόφυλλος / Tilia tomentosa ή alba ή argentea)
Οδυσσέας Εσκιτζόγλου

Ο **Οδυσσέας Εσκιτζόγλου** (Πειραιάς 3 Μαΐου 1932 - Πειραιάς 26 Αυγούστου 2018) ήταν Έλληνας ιστιοπλόος, που αναδείχθηκε χρυσός Ολυμπιονίκης στους Ολυμπιακούς Αγώνες της Ρώμης το 1960.

## Πορεία σε διοργανώσεις εκτός Ολυμπιακών Αγώνων
Ο Εσκιτζόγλου έκανε την πρώτη του εμφάνιση σε πανελλήνιο πρωτάθλημα το 1956 στους αγώνες με σκάφη τύπου "Lightning". Εν συνεχεία, αναδείχθηκε 5 φορές πρωταθλητής Ελλάδας, Μεσογειονίκης, πρωταθλητής Ευρώπης και κατέκτησε πολλές διεθνείς διακρίσεις, με σημαντικότερη την πρωτιά του στους Ολυμπιακούς της Ρώμης.

## Ολυμπιακοί Αγώνες
Κατέκτησε την πρωτιά και το χρυσό μετάλλιο στους Ολυμπιακούς Αγώνες το 1960 με το σκάφος "Νηρεύς"  στηn κατηγορία Ντράγκον, με πλήρωμα τον τότε Διάδοχο Κωνσταντίνο και το Γιώργο Ζαΐμη. Ανήκε στα σωματεία: Ι.Ο. Πειραιώς, Ν.Ο. Ελλάδος και ΠΟΙΑΘ.

Το 1964 κατέκτησε την 8η θέση στους Ολυμπιακούς Αγώνες στο Τόκιο το 1964 με το Μαγουλά και το Ζαΐμη. Αργότερα, το 1968, ήταν 15ος στο Μεξικό. 

## Προσωπική ζωή
Ήταν παντρεμένος και είχε 3 κόρες. 

## Παραπομπές


## Εξωτερικοί σύνδεσμοι
*Βιογραφία

Κατηγορία:Έλληνες χρυσοί Ολυμπιονίκες
Κατηγορία:Έλληνες αθλητές της ιστιοπλοΐας
Κατηγορία:Ολυμπιονίκες της ιστιοπλοΐας
Προοδευτισμός

Ο **προοδευτισμός** είναι  πολιτική φιλοσοφία και κίνημα που επιδιώκει να προωθήσει την ανθρώπινη εξέλιξη μέσω της κοινωνικής μεταρρύθμισης - που βασίζεται κυρίως σε υποτιθέμενες εξελίξεις στην κοινωνική οργάνωση, την επιστήμη και την τεχνολογία. Οι υποστηρικτές του υποστηρίζουν ότι έχει καθολική εφαρμογή και προσπαθούν να διαδώσουν αυτή την ιδέα στις ανθρώπινες κοινωνίες παντού. Ο προοδευτισμός προέκυψε κατά την εποχή του Διαφωτισμού από την πεποίθηση ότι η Ευρώπη βελτιωνόταν λόγω της εφαρμογής νέων εμπειρικών γνώσεων. Στον σύγχρονο πολιτικό λόγο, ο προοδευτισμός συνδέεται συχνά με τον κοινωνικό φιλελευθερισμό, έναν αριστερό τύπο φιλελευθερισμού.

## Παραπομπές

## Εξωτερικοί σύνδεσμοι
* Progressivism – λήμμα στην *[[Encyclopædia Britannica]]*
* 
* Χαρίδημος Τσούκας (21.05.2023), «Τι σημαίνει προοδευτικός;», εφ. ''Η Καθημερινή''.


Κατηγορία:Κεντροαριστερές ιδεολογίες
Κατηγορία:Δημοκρατικός σοσιαλισμός
Κατηγορία:Πράσινη πολιτική
Κατηγορία:Δικαιοσύνη
Κατηγορία:Αριστερές ιδεολογίες
Κατηγορία:Φιλελεύθερος σοσιαλισμός
Κατηγορία:Φιλελευθερισμός
Κατηγορία:Πολιτικές ιδεολογίες
Κατηγορία:Πολιτικά κινήματα
Κατηγορία:Κοινωνική αλλαγή
Κατηγορία:Σοσιαλδημοκρατία
Κατηγορία:Κοινωνική δικαιοσύνη
Κατηγορία:Κοινωνικός φιλελευθερισμός
Κατηγορία:Κοινωνικά κινήματα
Κατηγορία:Θεωρία της κοινωνικοπολιτισμικής εξέλιξης
Υπουργείο Συντονισμού και Προγραμματισμού

Το **Υπουργείο Συντονισμού και Προγραμματισμού** δημιουργήθηκε το 1973 και καταργήθηκε το 1976-7. Αντικατέστησε το Υπουργείο Προγραμματισμού και Κυβερνητικής Πολιτικής και την 24η Σεπτεμβρίου 1973 από την δικτατορική κυβέρνηση Παπαδόπουλου, ως μέρος της συνολικότερης αναδιοργάνωσης, μέρος του σχεδίου φιλελευθεροποίησης της Χούντας, ένα μήνα πριν αυτή δώσει τη θέση της στην Κυβέρνηση Μαρκεζίνη.

Τον Αύγουστο του 1977 το Υπουργείο Συντονισμού και Προγραμματισμού μετονομάστηκε και αντικαταστάθηκε από το Υπουργείο Συντονισμού, ο οργανισμός του οποίου περιγράφηκε με το Προεδρικό Διάταγμα υπ' αριθ. 816 του 1977.

## Ιστορία
* Στις 25 Αυγούστου 1971 με τον νόμο «Περί Υπουργικού Συμβουλίου και Υπουργών». το Υπουργείο Κυβερνητικής Πολιτικής αντικατέστησε το Υπουργείο Προεδρίας της Κυβερνήσεως καθώς και το Υπουργείο Συντονισμού, ενώ μεταφέρθηκαν σε αυτό και αρμοδιότητες του επίσης καταργημένου Υπουργείου Εμπορικής Ναυτιλίας
* Στις 31 Ιουνίου 1972 έγινε μετονομασία του «Υπουργείου Κυβερνητικής Πολιτικής» σε «Υπουργείο Προγραμματισμού και Κυβερνητικής Πολιτικής»,
* Στις 24ης Σεπτεμβρίου 1973 δημιουργήθηκε το Υπουργείο Συντονισμού και Προγραμματισμού με το νομοθετικό διάταγμα υπ' αριθμ. 175 της 24ης Σεπτεμβρίου 1973 από την δικτατορική κυβέρνηση Γεωργίου Παπαδόπουλου.
* Στις 3 Αυγούστου 1976 με το Ν. 400/1976 το Υπουργείο Συντονισμού και Προγραμματισμού μετονομάστηκε σε Υπουργείο Συντονισμού.

## Ρόλος του Υπουργείου
Το υπουργείο ήταν ο κεντρικός επιτελικός φορέας της κυβέρνησης, ορίζοντας τη χάραξη της γενικής κατεύθυνσης της κυβερνητικής πολιτικής συντονίζοντας ιδιαίτερα τα οικονομικά υπουργεία. Ήταν υπεύθυνο για θέματα πολιτικής τιμών και εισοδημάτων, ισοζυγίου πληρωμών αλλά και για την ανάπτυξη της κεφαλαιαγοράς. Μαζί με το Υπουργείο Εξωτερικών ήταν υπεύθυνο για τη συμφωνία σύνδεσης με την Ευρωπαϊκή Οικονομική Κοινότητα (ΕΟΚ).

Επόπτευε τους εξής φορείς:
*Κέντρο Προγραμματισμού και Οικονομικών Ερευνών (ΚΕ.Π.Ε.)
*Ελληνικό Κέντρο Παραγωγικότητας (ΕΛ.ΚΕ.ΠΑ)
*Εθνικό Οργανισμός Τουρισμού (Ε.Ο.Τ.)
*Εθνική Στατιστική Υπηρεσία (Ε.Σ.Υ.Ε.)

Το 1976, καταργήθηκαν οι εξής Γενικές Διευθύνσεις του Υπουργείου:
*Γενική Διεύθυνσις Γενικού Προγραμματισμού και Συντονισμού
*Γενική Διεύθυνσις Ευρωπαϊκής Συνεργασίας και Διεθνών Οικονομικών Σχέσεων
και δημιουργήθηκαν οι:
*Γενική Διεύθυνσις Διεθνών Οικονομικών Σχέσεων
*Γενική Διεύθυνσις Σχέσεων Ελλάδος και Ευρωπαϊκών Κοινοτήτων
ενώ παρέμεινε η:
*Γενική Διεύθυνσις Εθνικών Λογαριασμών

## Υπουργοί Συντονισμού και Προγραμματισμού (1973-1977)

## Αναφορές


Συντονισμου και Προγ